En territorio d'a Republica Socialista Sovietica de Moldavia o rechimen comunista imposó o secesionismo lingüistico, creyó un standard basando-se en o rumán standard (y paradoxicament sin prener a fonetica diferenciada d'as parlas locals), dando-li un chicot verniz moldavo, introducindo-ie neolochismos rusos y mantenendo o uso de l'alfabeto cirilico. Lingüistas como Carlo Tagliavini afirman que tot pueblo ye libre de fer a luenga standard que prefiera pero que a pretensión d'os filologos sovieticos de considerar o moldavo una luenga diferent no ye scientifica.